
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός ωριαίας αποζημίωσης υπερωριακής δι¬ 
δασκαλίας εκπαιδευτικού προσωπικού (Ε.Π.) των 


Ακαδημιών Εμπορικού Ναυτικού. 1 

Παραχώρηση στο Δήμο Αχίλλειων Κέρκυρας της χρή¬ 
σης και εκμετάλλευσης του καταφυγίου Τουριστι¬ 
κών σκαφών στις Μπενίτσες Κέρκυρας. 2 

Συμπλήρωση της σύνθεσης των Τμημάτων του Αρείου 
Πάγου για το υπόλοιπο χρονικό διάστημα μέχρι 

30.6.2003. 3 

Θεσμοθέτηση Ζώνης Α' απολύτου προστασίας και 
οριοθέτηση Ζώνης Β' προστασίας του αρχαιολογι¬ 
κού χώρου Παλαμαριού Σκύρου. 4 


ΑΠΟΦΑΣΕΙ Σ 

Αριθ. 2/59595/0022 (1) 

Καθορισμός ωριαίας αποζημίωσης υπερωριακής διδα¬ 
σκαλίας εκπαιδευτικού προσωπικού (Ε.Π.) των Ακαδη¬ 
μιών Εμπορικού Ναυτικού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

Α) Το άρθρο 15 κεφ. Γ παραγρ. 6 και άρθρο 37 εδαφ. β 
του Ν.2638/98 (ΦΕΚ 204 Α /98) «Οργάνωση και λειτουργία 
της Ναυτικής Εκπαίδευσης, μισθολογικές ρυθμίσεις για 
το προσωπικό αυτής και άλλες διατάξεις». 

Β) Τις διατάξεις του Ν.Δ.99/73 «Περί συστάσεως Κεφα¬ 
λαίου Ναυτικής Εκπαίδευσης κ.λπ.» (ΦΕΚ 173Α/73). 

Γ) Την 86005/3165/6.7.81 κοινή απόφαση Υπουργών Οι¬ 
κονομικών και Εμπορικής Ναυτιλίας «περί κυρώσεως Οι¬ 
κονομικού Κανονισμού Κεφαλαίου Ναυτικής Εκπαίδευ¬ 
σης» (ΦΕΚ424Β/81). 

Δ) Την 1107147/1239/0006 Α /4.10.96 απόφαση με θέμα 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ922β/96). 

Ε) Τη 2/79735/0022/25.11.1999 κοινή απόφαση των Υπουρ¬ 
γών Οικονομικών και Εμπορικής Ναυτιλίας «Καθορισμός ωρι¬ 


αίας αποζημίωσης υπερωριακής διδασκαλίας εκπαιδευτικού 
προσωπικού (Ε.Π.) των Α.Ε.Ν.» (ΦΕΚ2164β'/15.12.1999). 

ΣΤ) Το γεγονός ότι από τις διατάξεις της απόφασης αυτής 
προκαλείται επιπλέον δαπάνη σε βάρος του προϋπολογι¬ 
σμού του Κεφαλαίου Ναυτικής Εκπαίδευσης (ΚΝΕ) ύψους 
12.000,00 ευρώ περίπου για το τρέχον οικονομικό έτος και 
73.000,00 ευρώ περίπου για καθένα από τα επόμενα οικονο¬ 
μικά έτη. Για την ανωτέρω δαπάνη έχει εγγράφει πίστωση 
στονΚΑ0267του Προϋπολογισμούτου Κεφαλαίου Ναυτικής 
Εκπαίδευσης (ΚΝΕ) οικονομικού έτους 2002, αποφασίζουμε: 

1. Καθορίζουμε την αμοιβή του Εκπαιδευτικού Προσω¬ 
πικού των Α.Ε.Ν. ανά βαθμίδα στην οποία ανήκουν, για κά¬ 
θε ώρα υπερωριακής τους απασχόλησης ως ακολούθως: 

Α. Καθηγητές 8,80 ευρώ 

Β. Επίκουροι 8,22 ευρώ 

Γ. Επιμελητές 7,63 ευρώ 

Δ. Καθηγητές ειδικών μαθημάτων 7,63 ευρώ 

2. Ο αριθμός των ωρών της υπερωριακής τους απασχό¬ 
λησης δεν μπορεί να υπερβαίνει το ένα τρίτο του υποχρε¬ 
ωτικού τους ωραρίου. 

3. Από την έναρξη της ισχύος της παρούσας παύει να 
ισχύει η αριθμ.2/79735/0022/25.11.1999 κοινή απόφαση 
Υπουργών Οικονομικών και Εμπορικής Ναυτιλίας «Καθο¬ 
ρισμός ωριαίας αποζημίωσης διδασκόντων στις Δημό¬ 
σιες Σχολές Εκπαίδευσης, Επιμόρφωσης και Μετεκπαί¬ 
δευσης Εμπορικού Ναυτικού» που δημοσιεύθηκε στο 
(ΦΕΚ2164 Β'/15.12.1999), ως προς το σκέλος που αφορά 
το Εκπαιδευτικό Προσωπικό (Ε.Π.) των Α.Ε.Ν. 

4. Η ισχύς της παρούσας αρχίζει απότη δημοσίευσή της. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 2 Δεκεμβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΦΛΩΡΙΔΗΣ ΓΙΩΡΓΟΣ ΑΝΩΜΕΡΙΤΗΣ 

-♦- 

Αριθ. Τ/12387 (2) 

Παραχώρηση στο Δήμο Αχίλλειων Κέρκυρας της χρήσης 
και εκμετάλλευσης του καταφυγίου Τουριστικών σκα¬ 
φών στις Μπενίτσες Κέρκυρας. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξειςτου Ν. 2160/1993 (Κεφ. Γ άρθρα 29-37) 

όπως τροποποιήθηκαν με τις διατάξεις του άρθ. 5 του 
Ν.2206/94, τις διατάξεις του άρθ. 27του Ν. 2636/98 και τις 
διατάξεις του άρθ. 19 του Ν.3049/2002. 

2. Τις διατάξεις του Π.Δ. 27/96 (ΦΕΚ 19/Α/1.2.96) περί 
συγχώνευσης των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης. 

3. Τιςδιατάξειςτου Π.Δ. 388/24.10.2001 (ΦΕΚ254Α) πε¬ 
ρί διορισμού Υπουργών, Αναπληρωτή Υπουργού και Υφυ¬ 
πουργών. 

4. Τις διατάξεις του Π.Δ. 142/12.6.01 (ΦΕΚ 123 Α) περί 
σύστασης στο Υπουργείο Ανάπτυξης Γενικής Γραμματεί- 
ας Τουρισμού. 

5. Την Τ/4202/9.7.01 (ΦΕΚ196 Γ) κοινή απόφαση Πρω¬ 
θυπουργού και Υπουργού Ανάπτυξης περί διορισμού Γε¬ 
νικού Γ ραμματέα στη Γ ενική Γ ραμματεία Τουρισμού. 

6. ΤΟ313/19.9.2001 (Φ.Ε.Κ.211 Α) Π.Δ. περί μεταφοράς 
αρμοδιοτήτων από τον ΕΟΤ στο Υπουργείο Ανάπτυξης 
και στις Περιφέρειες, σύσταση υπηρεσιών και θέσεων 
προσωπικού στη Γενική Γραμματεία Τουρισμού και στις 
Περιφέρειες, μεταφορά πόρων και ρύθμιση των αναγκαί¬ 
ων λεπτομερειών. 

7. Την 485/31.10.2001 (ΦΕΚ1484Β) κοινή απόφαση του 
Πρωθυπουργού και Υπουργού Ανάπτυξης περί ανάθεσης 
αρμοδιοτήτων στους Υφυπουργούς Ανάπτυξης. 

8. Την Τ/338/26.1.2000 απόφαση Υπουργού Ανάπτυξης 
με την οποία χωροθετήθηκε, ύστερα από αίτημα του Δή¬ 
μου Αχίλλειων Κέρκυρας καταφύγιο τουριστικών σκαφών 
στις Μπενίτσες Κέρκυρας. 

9. Το Α.Π. ΥΠΑΝ.Τ/9360/13.9.2002 έγγραφο Δ.Ο.Υ. Κέρ¬ 
κυρας. 

10. Το γεγονός ότι με τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Με την παρούσα απόφαση, το Ελληνικό Δημόσιο, όπως 
νομίμως εκπροσωπείται, παραχωρεί σύμφωνα με τις δια- 
τάξειςτου άρθ. 34του Ν.2160/93 όπως αντικαταστάθηκε 
με τις διατάξεις της παρ. 7 άρθ. 27 Ν.2636/98, τη χρήση 
και εκμετάλλευση του καταφυγίου τουριστικών σκαφών 
στις Μπενίτσες Κέρκυρας, δυναμικότητας 88 θέσεων ελ- 
λιμενισμού, στο Δήμο Αχίλλειων Κέρκυρας που εφ' εξής 
θα αποκαλείται φορέας διαχείρισης του καταφυγίου του¬ 
ριστικών σκαφών ή απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης του 
προαναφερόμενου καταφυγίου τουριστικών σκαφών αρ¬ 
χίζει από δημοσιεύσεως της παρούσας και λήγει μετά 
τριάντα τρία (33) χρόνια την αντίστοιχη ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, εφόσον υπάρχει σχετικό αίτημα 
του φορέα διαχείρισης, για μια επιπλέον δεκαετία, με 
προσαρμογή των όρων της παραχώρησης στις τότε κρα¬ 
τούσες συνθήκες. 

Το καταβλητέο στο Δημόσιο (Δ.Ο.Υ. Κέρκυρας) ετήσιο 
αντάλλαγμα για την παραχώρηση της χρήσης και εκμε¬ 
τάλλευσης του καταφυγίου ορίζεται στο ποσό των 3.960 
ευρώ. 

Το αντάλλαγμα θα προκαταβάλλεται στην αρμόδια 
Δ.Ο.Υ. μέσα στο πρώτο εικοσαήμερο κάθε έτους παρα¬ 
χώρησης αρχής γενομένης από τη δημοσίευση της πα¬ 
ρούσας. 

Το ετήσιο αντάλλαγμα θα αναπροσαρμόζεται αυξητικά 


στην αρχή κάθε έτους παραχώρησης κατά το ποσοστό 
αύξησης του τιμαρίθμου κόστους ζωής του προηγούμε¬ 
νου ημερολογιακού έτους, όπως προσδιορίζεται από την 
Τράπεζα της Ελλάδος ή άλλη κατά νόμο αρμόδια Υπηρε¬ 
σία. 

Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Για τα πρώτα τρία έτη από τη δημοσίευση της παρού¬ 
σας, το ετήσιο αντάλλαγμα θα είναι μειωμένο κατά το ήμι- 
συ. 

Η καταβολή του ανταλλάγματος, δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Τα πάσης φύσεως έργα του καταφυγίου τουριστικών 
σκαφών που προβλέπονται στην απόφαση χωροθήτη- 
σης, στο τοπογραφικό διάγραμμα και στην τεχνική περι¬ 
γραφή που αποτελεί αναπόσπαστο μέρος της απόφασης 
χωροθέτησης, πρέπει να εκτελεσθούν, σύμφωνα με τις 
εγκεκριμένες μελέτες, τις απαιτούμενες κατά περίπτωση 
άδειες και τους κανόνες της επιστήμης και της τέχνης. 

Για την άρτια εκτέλεση του έργου θα πρέπει να χρησι¬ 
μοποιηθούν κατάλληλα υλικά και εξειδικευμένοι εργατο- 
τεχνίτες. 

Τα προβλεπόμενα πάσης φύσεως έργα και εγκαταστά¬ 
σεις του καταφυγίου τουριστικών σκαφών θα πρέπει να 
ολοκληρωθούν εντός τριών ετών από τη δημοσίευση της 
παρούσας. Ύστερα από σχετικό αίτημα του φορέα δια¬ 
χείρισης η εν λόγω προθεσμία μπορεί να παραταθεί μέχρι 
τρία επιπλέον έτη. 

Η υπαίτια παράβαση της τήρησης του προαναφερόμε¬ 
νου χρόνου για τα έργα που κατασκευάζονται με ευθύνη 
του φορέα διαχείρισης, συνεπάγεται σε βάρος του οικο¬ 
νομική κύρωση που συνίσταται σε ποσό ίσο με το 1/12 του 
ετησίου ανταλλάγματος όπως αυτό αναπροσαρμόζεται, 
για κάθε μήνα καθυστέρησης. 

Ο φορέας διαχείρισης υποχρεούται: 

• Να λειτουργεί το καταφύγιο όλο το χρόνο, να το δια¬ 
τηρεί σε καλή κατάσταση από πλευράς εγκαταστάσεων 
και παρεχομένων υπηρεσιών και να μεριμνά για τη συντή¬ 
ρηση και τις αναγκαίες επισκευές των έργων αυτού, συμ- 
μορφούμενος προς τις τυχόν υποδείξεις των αρμοδίων 
οργάνων, που θα πραγματοποιούν τακτικούς και έκτα¬ 
κτους ελέγχους τόσο κατά τη διάρκεια κατασκευής των 
έργων όσο και καθ' όλη τη διάρκεια λειτουργίας του κα¬ 
ταφυγίου. 

• Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστώντου καταφυγίου τουρι¬ 
στικών σκαφών. 

• Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στη 10/2002 Πυροσβε¬ 
στική Διάταξη. 

• Ναεφαρμόσειτα οριζόμενα στην3418/07/2002 (ΦΕΚ 
712 Β) κοινή Υπουργική Απόφαση, μέτρα για την παραλα¬ 
βή και διαχείριση αποβλήτων. 

• Να μεριμνά για την καθαριότητα, ευπρέπεια και ευτα¬ 
ξία του καταφυγίου. 

Γ ια την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το φορέα διαχείρισης στη Δ/νση Τ συριστικών Λιμένωντης 
Γενικής Γραμματείας Τουρισμού του Υπουργείου Ανά- 

πτύξης η 681/Δ 223/251 Εγγυητική Επιστολή της ΑΕΒΗΑ 
ΒΑΝΚ ποσού 4.500 ευρώ. 

Σε κάθε αναπροσαρμογή του ανταλλάγματος πέραν 
του ως άνω ποσού, η εγγυητική επιστολή θα πρέπει να 
αντικαθίσταται ή να συμπληρώνεται ώστε να είναι ισόπο¬ 
ση με το εκάστοτε νέο αντάλλαγμα, η δε επιστροφή της 
στο φορέα διαχείρισης θα γίνεται με την παράδοση της 
νέας εγγυητικής επιστολής. 

Το Δημόσιο δικαιούται να εισπράττει από την προανα- 
φερόμενη εγγύηση με ισόποση κατάπτωση, κάθε οφειλή 
του φορέα διαχείρισης από τυχόν οικονομικές κυρώσεις, 
ανταλλάγματα κ.λπ. και γενικά κάθε απαίτηση που πηγά¬ 
ζει από τυχόν παραβάσεις των όρων της παραχώρησης. 

Η εγγύηση καλής εκτέλεσης των όρων της παραχώρη¬ 
σης θα παραμείνει στο Δημόσιο μέχρι τη λήξη ή την καθ’ 
οιονδήποτε τρόπο λύση της παραχώρησης. 

- Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων του κατα¬ 
φυγίου, κατά παντός κατά κανόνα ασφαλιζομένου κινδύ¬ 
νου, ζημίας ή ατυχήματος κατά τη διάρκεια της λειτουρ¬ 
γίας και των εργασιών συντήρησης αυτού. 

β) Την αστική ευθύνη του έναντι κάθετρίτου καθ' όλη τη 
διάρκεια της παραχώρησης. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Ανάπτυξης). 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω η ασφαλι¬ 
στική αποζημίωση θα εισπράττεται από το φορέα διαχεί¬ 
ρισης υπό την προϋπόθεση ότι διατηρεί την ιδιότητά του 
αυτή, άλλως από το Ελληνικό Δημόσιο. 

Ο φορέας διαχείρισης θα υποχρεούται να αποκαταστή- 
σει τη ζημιά εντός της προθεσμίας που θα ταχθεί από το 
Ελληνικό Δημόσιο (Γενική Γραμματεία Τουρισμού/Δ/νση 
Του ρ ιστικών Λιμένων). 

Εάν παρέλθει άπρακτη η προθεσμία αυτή το Δημόσιο 
θα έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Δημόσιο μπορεί να επιδιώξει 
την απαίτησή του αυτή και κατά τις διατάξεις περί εί¬ 
σπραξης δημοσίων εσόδων. 

Ο φορέας διαχείρισης υποχρεούται καθ’ όλη τη διάρ¬ 
κεια της παραχώρησης να φροντίζει για τη διατήρηση της 
κατοχής του καταφυγίου τουριστικών σκαφών και να απο¬ 
κρούει με κάθε νόμιμο μέσο κάθε καταπάτηση ή διεκδίκη¬ 
ση αυτού, ανεξάρτητα από οποιαδήποτε δικαστική ή εξώ- 
δικο ενέργεια στην οποία τυχόν θα προβεί το Δημόσιο, 
έχοντας ευθύνη για κάθε, έστω και από ελαφρά αμέλεια, 
βλάβη, μείωση ή απώλεια δικαιωμάτων του Δημοσίου. 

Επίσης οφείλει να γνωστοποιεί άμεσα στο Υπουργείο 
Ανάπτυξης (Γενική Γραμματεία Τουρισμού/Δ/νση Τουρι¬ 
στικών Λιμένων) κάθε προσβολή δικαιώματος και κάθε 
σχετική δίκη, στην οποία το Ελληνικό Δημόσιο δικαιούται 
να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης από το φορέα διαχείρισης, το Ελ¬ 
ληνικό Δημόσιο διάτων αρμοδίων οργάνων αυτού, δικαι¬ 
ούται να ζητήσει εγγράφως από το φορέα διαχείρισης να 
συμμορφωθεί εντός χρονικού διαστήματος τουλάχιστον 
45 ημερών προς τις υποχρεώσεις του και εάν αυτός δεν 
τις εκπληρώσει εντός της τασσόμενης προς τούτο προ¬ 
θεσμίας, να προβεί σε ανάκληση της παραχώρησης. 


Επιπλέον το Ελληνικό Δημόσιο δικαιούται να ζητήσει 
την άμεση κατάπτωση του συνόλου ή μέρους της εις χεί- 
ρας του εγγυητικής επιστολής χωρίς καμμία αποζημίωση 
του φορέα διαχείρισης. 

Μετά την καθ’ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις το καταφύγιο τουριστικών σκα¬ 
φών, που περιέρχεται στο Ελληνικό Δημόσιο με όλες τις 
εντός αυτού εγκαταστάσεις, χωρίς καμμία αποζημίωση 
του φορέα διαχείρισης. 

Τυχόν παραμονή του φορέα διαχείρισης μετά τη λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2002 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

(3) 

Συμπλήρωση της σύνθεσης των Τμημάτων του Αρείου 
Πάγου για το υπόλοιπο χρονικό διάστημα μέχρι 
30.6.2003. 

ΑΡΕΙΟΣ ΠΑΓΟΣ ΟΛΟΜΕΛΕΙΑ 
(ΠΡΑΚΤΙΚΑ ΚΑΙ ΑΠΟΦΑΣΗ 36/2002) 

Σήμερα 14 Νοεμβρίου 2002, ημέρα Πέμπτη και ώρα 
12.00' στο κατάστημα του Αρείου Πάγου συνήλθε, ύστε¬ 
ρα από νόμιμη πρόσκληση, η κατά τα άρθρα 90 του Συ¬ 
ντάγματος (όπως ισχύει μετάτηνπρόσφατη αναθεώρησή 
του με το Ζ' ψήφισμα) και 68, 79 του Κώδικα Οργανισμού 
Δικαστηρίων και Κατάστασης Δικαστικών Λειτουργών, 
Ολομέλεια στην οποία έλαβαν μέρος οι: Γεώργιος Κόπος 
- εισηγητής, πρόεδρος του Αρείου Πάγου, Αθανάσιος Αν- 
δρεουλάκος, αντεισαγγελέας του Αρείου Πάγου (λόγω 
κωλύματος του Ευάγγελου Κρουσταλάκη, εισαγγελέα 
του Αρείου Πάγου), Πέτρος Κακκαλής, Παναγιώτης Φι- 
λιππόπουλος, Δημήτριος Σουλτανιάς, αντιπρόεδροι 
Αρείου Πάγου, Παύλος Μεϊδάνης, Γρηγόριος Φιλιππά- 
τος, Θεόδωρος Λαφαζάνος, Θεόδωρος Μπάκας, Ελευθέ¬ 
ριος Τσακόπουλος, Νικόλαος Γεωργίλης, Κωνσταντίνος 
Βαρδαβάκης, Κωνσταντίνος Βαλμαντώνης, Γεράσιμος 
Σιμόπουλος, Αθανάσιος Κρητικός, Ρωμύλος Κεδίκογλου, 
Ιωάννης Βερέτσος, Σπυρίδων Μπαρμπαστάθης, Θεόδω¬ 
ρος Αποστολόπουλος, Νικόλαος Κασσαβέτης, Χρήστος 
Μπαλντάς, Ανάργυρος Πλατής, Θεόδωρος Τζέμος, Ανα¬ 
στάσιος Πράσσος, Ευριπίδης Αντωνίου, Χρήστος Μπαβέ- 
ας, Δημήτριος Γυφτάκης, Δημήτριος Καπτανής, Σταμά- 
τιος Γιακουμέλος, Κωνσταντίνος Μουλαγιάννης, Αλέξαν¬ 
δρος Κασιώλας, Ιωάννης Δαβίλλας, Πολύκαρπος 
Βούλγαρης, Νικόλαος Συρόπουλος, Νικόλαος Οικονομί- 
δης, Γεώργιος Σαραντινός, Σπυρίδων Κολυβάς, Γεώρ¬ 
γιος Αμελαδιώτης και Στέφανος Γαβράς, αρεοπαγίτες. 
Κωλύονται και δεν παρέστησαν οι λοιποί αντιπρόεδροι και 
αρεοπαγίτες. 

Παραστάθηκε ως γραμματέας της Ολομέλειας η προϊ- 
σταμένη διεύθυνσης της γραμματείας του Αρείου Πάγου 
Βασιλική Σαμίου. 

Η Ολομέλεια συνήλθε σε Συμβούλιο προκειμένου να 
συμπληρώσει τη σύνθεση των πολιτικών και ποινικών τμη- 

μάτωντου Αρείου Πάγου όπως αυτή αποφασίσθηκε με τις 
αποφάσεις 15/6.6.2002, 30/28.6.2002 και 31/16.7.2002, 
με την τοποθέτηση σε τμήμα του νεοπροαχθέντος σε 
αρεοπαγίτη Χρύσανθου Παπούλια. 

Ο εισηγητής πρόεδρος του Αρείου Πάγου Γεώργιος 
Κάπος εισηγήθηκε την τοποθέτηση του ανωτέρω αρεο¬ 
παγίτη στο ΣΤ' Ποινικό Τμήμα. 

Ακολούθησε ανταλλαγή γνωμών μεταξύ των μελών της 
ολομέλειας και αποφασίσθηκε η σύνθεση των τμημάτων 
όπως αναφέρεται στην απόφασή του με τον ίδιο αριθμό. 

Για την πιστοποίηση των παραπάνω συντάχθηκε αυτό 
το πρακτικό. 

Σήμερα 14 Νοεμβρίου 2002, ημέρα Πέμπτη και ώρα 
12.00' στο κατάστημα του Αρείου Πάγου συνήλθε, ύστε¬ 
ρα από νόμιμη πρόσκληση, η κατά τα άρθρα 90 του Συ¬ 
ντάγματος (όπως ισχύει μετά την πρόσφατη αναθεώρησή 
του με το Ζ' ψήφισμα) και 68, 79 του Κώδικα Οργανισμού 
Δικαστηρίων και Κατάστασης Δικαστικών Λειτουργών, 
Ολομέλεια στην οποία έλαβαν μέρος οι: Γεώργιος Κάπος 
- εισηγητής, πρόεδρος του Αρείου Πάγου, Αθανάσιος Αν- 
δρεουλάκος, αντεισαγγελέας του Αρείου Πάγου (λόγω 
κωλύματος του Ευάγγελου Κρουσταλάκη, εισαγγελέα 
του Αρείου Πάγου), Πέτρος Κακκαλής, Παναγιώτης Φι- 
λιππόπουλος, Δημήτριος Σουλτανιάς, αντιπρόεδροι 
Αρείου Πάγου, Παύλος Μεϊδάνης, Γρηγόριος Φιλιππά- 
τος, Θεόδωρος Λαφαζάνος, Θεόδωρος Μπάκας, Ελευθέ¬ 
ριος Τσακόπουλος, Νικόλαος Γεωργίλης, Κωνσταντίνος 
Βαρδαβάκης, Κωνσταντίνος Βαλμαντώνης, Γεράσιμος 
Σιμόπουλος, Αθανάσιος Κρητικός, Ρωμύλος Κεδίκογλου, 
Ιωάννης Βερέτσος, Σπυρίδων Μπαρμπαστάθης, Θεόδω¬ 
ρος Αποστολόπουλος, Νικόλαος Κασσαβέτης, Χρήστος 
Μπαλντάς, Ανάργυρος Πλατής, Θεόδωρος Τζέμος, Ανα¬ 
στάσιος Πράσσος, Ευριπίδης Αντωνίου, Χρήστος Μπαβέ- 
ας, Δημήτριος Γυφτάκης, Δημήτριος Καπτανής, Σταμά- 
τιος Γιακουμέλος, Κωνσταντίνος Μουλαγιάννης, Αλέξαν¬ 
δρος Κασιώλας, Ιωάννης Δαβίλλας, Πολύκαρπος 
Βούλγαρης, Νικόλαος Συρόπουλος, Νικόλαος Οικονομί- 
δης, Γεώργιος Σαραντινός, Σπυρίδων Κολυβάς, Γεώρ¬ 
γιος Αμελαδιώτης και Στέφανος Γαβράς, αρεοπαγίτες. 
Κωλύονται και δεν παρέστησαν οι λοιποί αντιπρόεδροι και 
αρεοπαγίτες. 

Παραστάθηκε ως γραμματέας της Ολομέλειας η προϊ- 
σταμένη διεύθυνσης της γραμματείας του Αρείου Πάγου 
Βασιλική Σαμίου. 

Η Ολομέλεια συνήλθε σε Συμβούλιο προκειμένου να 
συμπληρώσει τη σύνθεση των πολιτικών και ποινικών τμη- 
μάτωντου Αρείου Πάγου όπως αυτή αποφασίσθηκε με τις 
αποφάσεις 15/6.6.2002, 30/28.6.2002 και 31/16.7.2002, 
με την τοποθέτηση σε τμήμα του νεοπροαχθέντος σε 
αρεοπαγίτη Χρύσανθου Παπούλια, σκέφθηκε σύμφωνα 
μετο νόμο: 

Συμπληρώνοντας τις 15/6.6.2002, 30/28.6.2002 και 
31/16.7.2002 αποφάσεις της Ολομέλειας σχετικά με την 
κατάρτιση των πολιτικών και ποινικών τμημάτων του Αρεί¬ 
ου Πάγου κατά το υπόλοιπο χρονικό διάστημα μέχρι 
30.6.2003, αποφασίζει την τοποθέτηση του νεοπροαχθέ¬ 
ντος αρεοπαγίτη Χρύσανθου Παπούλια στο ΣΤ' Τμήμα 
(Ποινικό) του Αρείου Πάγου όπως εμφαίνεται στον πίνακα 
που ακολουθεί. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Συ μπλη ρώνει τη σύνθεση των τμη μάτων του Αρείου Πά- 
γου με την τοποθέτηση στο ΣΤ'Τμήμα του Αρείου Πάγου 


του νεοπροαχθέντος αρεοπαγίτη Χρύσανθου Παπούλια 
για το υπόλοιπο χρονικό διάστημα μέχρι 30.6.2003, έτσι 
ώστε το Τμήμα αυτό διαμορφώνεται ως εξής: 

ΣΤ' ΤΜΗΜΑ: Στο Τμήμα αυτό θα παραμείνει κενή η θέση 
του Προέδρου μη υπάρχοντος Αντιπροέδρου και θα υπη¬ 
ρετήσουν επτά αρεοπαγίτες, ήτοι οι: 1) Μιχαήλ Καρα- 
τζάς, 2) Αριστείδης Κρομμύδας, 3) Κωνσταντίνος Κωστή- 
ρης, 4) Θεόδωρος Μπάκας, 5) Χρήστος Μπαβέας, 6) Δη- 
μήτριος Καπτανής και 7) Χρύσανθος Παπούλιας, 
αρεοπαγίτες, ως μέλη του. 

Κατ’ ακολουθίαν η σύνθεση των Τμημάτων του Αρείου 
Πάγου για το υπόλοιπο χρονικό διάστημα μέχρι 30.6.2003 
έχει ως εξής: 


Α'ΤΜΗΜΑ 

ΒΊΤΜΗΜΑ 

Β'2 ΤΜΗΜΑ 

ΓΤΜΗΜΑ 

Πέτρος Κακκαλής 

Ευάγ. Περλίγκας 

Δημ. Λινός 

Π. Φιλιππόπουλος 

Ι.Σπ. Γ κιάφης 

1. Δ. Παπαμήταος 

1. Χρ. Μπαλντάς 

1. Αχ.Ζήσης 

2.Ελ.Τσακόπουλος 

2.0. Αποστολόπουλος 

2.0. Τζέμος 

2.1. Βερέτοος 

3. Νικ. Γεωργίλης 

3.1. Δαβίλλας 

3. Ν.Συρόπουλος 

3. Σ. Μπαρμπαστάθης 

4. Ρωμ. Κεδίκογλου 

4. Πολ.Βούλγαρης 

4. Γ. Σαραντινός 

4. Γ. Ναυπλιώτης 

5. Αν. Πράοσος 

5.Γ Αμελαδιώτης 

5. Σπ. Κολυβάς 

5. Κ. Μουλαγιάννης 

6. Στ. Γ ιακουμέλος 



6. Αλ. Κασιώλας 

Δ'ΤΜΗΜΑ 

Ζ'ΤΜΗΜΑ 

Ε'ΤΜΗΜΑ 

ΣΤ'ΤΜΗΜΑ 

Δημ. Σουλτανιάς 

Εμμ. Δαμάοκος 

Κων. Τσαμαδός 


1. Π. Μεϊδάνης 

Ι.Κ. Βαρδαβάκης 

1. Δημ. Βούρβαχης 

1. Μιχ. Καρατζάς 

2. Κ. Βαλμαντώνης 

2. Στ. Πατεράκης 

2. Στ. Μοοχολέας 

2. Αρ. Κρομμύδας 

3. Αθ. Κρητικός 

3. Γερ. Σιμόπουλος 

3. Α. Μοσχανδρέου 

3. Κων. Κωστήρης 

4. Νικ. Κασσαβέτης 

4. Νικ. Οικονομίδης 

4. Χρ. Μαυρογένης 

4. θεόδ. Μπάκας 

5. Αν. Πλατής 

5. Στ. Γαβράς 

5. Ευρ. Αντωνίου 

5. Χρ. Μπαβέας 



6. Δημ. Γ υφτάκης 

6. Δημ. Καπτανής 


7. Χρύσ. Παπούλιας 

Αναπληρωτές Αρεοπαγίτες για κάθε Τμήμα 

1. Οι τρεις μη κωλυόμενοι νεότεροι αρεοπαγίτες του Γ 
τμήματος ως αναπληρωτές της σύνθεσης του Α' τμήμα¬ 
τος και αντίστροφα. 

2. Οιτρεις μη κωλυόμενοι νεότεροι αρεοπαγίτες του Β 1' 
τμήματος ως αναπληρωτές της σύνθεσης του Β2' τμήμα¬ 
τος και αντίστροφα. 

3. Οι τρεις μη κωλυόμενοι νεότεροι αρεοπαγίτες του Ζ' 
τμήματος ως αναπληρωτές της σύνθεσης του Δ' τμήμα¬ 
τος και αντίστροφα. 

4. Οιτρεις μη κωλυόμενοι νεότεροι αρεοπαγίτες του Ε' 
τμήματος ως αναπληρωτές της σύνθεσης του ΣΤ'τμήμα¬ 
τος και αντίστροφα. 

Κρίθηκε, αποφασίστηκε και εκδόθηκε στην Αθήνα, στις 
14 Νοεμβρίου 2002. 

Ο Πρόεδρος 
ΓΕΩΡΓΙΟΣ ΚΑΠΟΣ 

-♦- 

Αριθ. ΥΠΠΟ/ΓΔΑ/ΑΡΧ/Α1/Φ11/53948/3707 (4) 

Θεσμοθέτηση Ζώνης Α' απολύτου προστασίας και οριο- 
θέτηση Ζώνης Β' προστασίας του αρχαιολογικού χώ¬ 
ρου Παλαμαριού Σκύρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (Φ.Ε.Κ. 137/Α/26.7.85) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (Φ.Ε.Κ. 743/Β/- 
29.11.90) «Εξαίρεση από τον περιορισμό των τριών υπο¬ 
γραφών». 

3. Τιςδιατάξειςτου Ν. 3028/28.6.2002«Γιατηνπροστα- 

σία των αρχαιοτήτων και εν γένει της Πολιτιστικής Κλη¬ 
ρονομιάς». 

4. Το Ν. 1127/81 (Φ.Ε.Κ. 32/Α/81) «Περί κυρώσεως της 
εις Λονδίνον, την 6η Μάίου 1969 υπογραφείσης Ευρω¬ 
παϊκής Συμβάσεως δια την προστασία της Αρχαιολογικής 
Κληρονομιάς». 

5. Τις ΥΠΠΟ/ΑΡΧ/Α1/Φ11/30618/1438/19.7.90 και ΥΠ- 
ΠΟ/ΑΡΧ/Α1/Φ11/2321/272/18.1.2001 υπουργικές αποφά¬ 
σεις, ΦΕΚ 527(Β) 17.8.90 καιΦΕΚ 136 (Β) 8.2.2002, με τις 
οποίες κηρύχθηκε η περιοχή Παλαμαριού Σκύρου ως Αρ¬ 
χαιολογικός χώρος. 

6. Την ομόφωνη γνωμοδότηση του Κεντρικού Αρχαιο¬ 
λογικού Συμβουλίου, όπως διατυπώθηκε στην αρ. 
37/18.9.2002 συνεδρία του, αποφασίζουμε: 

Για λόγους προστασίας του κηρυγμένου αρχαιολογι¬ 
κού χώρου Παλαμαριού Σκύρου, καθορίζουμε Ζώνη Α 
προστασίας και οριοθετούμε Ζώνη Β προστασίας ως 
εξής: 

Α. Ζώνη Α' απολύτου προστασίας, αδόμητη. 

Ως ζώνη Α' απολύτου προστασίας, αδόμητη, ορίζεται η 
περιοχή, η οποία στο συνημμένο τοπογραφικό διάγραμ¬ 
μα υπό κλίμακα 1:5.000 οριοθετείται από τα σημεία Α-Β- 
Γ-Δ-Ε-Ζ-Η-Θ-Α και τα αντίστοιχα ζεύγη συντεταγμένων. 

Στη ζώνη αυτή δεν επιτρέπεται η δόμηση, με εξαίρεση 


την ανέγερση του κτιρίου εξυπηρέτησης του αρχαιολογι¬ 
κού χώρου και των επισκεπτών, σύμφωνα με την παρ. 2 
του αρ. 13του Ν. 3028/2002. 

Β. Ζώνη Β'προστασίας. 

Ως Ζώνη Β' προστασίας του αρχαιολογικού χώρου Πα¬ 
λαμαριού Σκύρου, δομήσιμη υπό όρους και περιορισμούς, 
ορίζεται η περιοχή, η οποία στο συνημμένο τοπογραφικό 
χάρτη οριοθετείται από τα σημεία 1-2-3-4-5-6-7-8-9-10-11- 
12-13-14-15-16 39-40-41 -1 και τα αντίστοιχα ζεύγη συ¬ 
ντεταγμένων. 

Ο καθορισμός των χρήσεων γης και όρων δόμησης 
εντός της Ζώνης Β' προστασίας θα γίνει σύμφωνα με τις 
διατάξεις του Ν. 3028/2002 «Για την προστασία των αρ¬ 
χαιοτήτων και ενγένειτης Πολιτιστικής Κληρονομιάς» αρ. 
13, αμέσως μετά τη δημοσίευση της παρούσης απόφα¬ 
σης στο φύλλο της Εφημερίδας της Κυβερνήσεως 
(Φ.Ε.Κ). 

Από τις διατάξειςτης απόφασης αυτής δενπροκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Δεκεμβρίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

